ผมเป็น ช-ช นะครับ มีเพศสัมพันธ์ครั้งสุดท้ายเมื่อวันที่ 31 มีนาคม 2565 ครับ ครั้งสุดท้ายที่มี sex ตอนผมเป็นฝ่ายรุกผมใส่ถุงยางป้องกันครับ แต่ตอนสลับผมเป็นฝ่ายรับคู่ของผมเขาไม่ใส่แต่มีกิจกรรมกันแค่แปปเดียวผมให้เขาเอาออกครับ และก็มีกอด จูบกันครับ หลังจากวันนั้นผมก็ไม่ได้มี sex กับใครอีกเลยครับ ด้วยความกังวลใจผมได้ตรวจเลือดหาเชื้อ HIV และโรคติดต่อทางเพศสัมพันธ์ตามเวลาดังนี้ครับ ครบ 21 วัน ผมได้ไปตรวจที่โรงพยาบาลเอกชน - Syphilis antibody - Non-reaction - Anti-HIV (Rapid) - Negative (ถามเจ้าหน้าที่บอกว่าใช้น้ำยาที่ตรวจทั้ง antigen และ antibody ครับ) - HBs Ag (ไวรัสตับ B) - Negative - Anti-HCV - Negative ครบ 35 วัน ผมได้ไปตรวจที่โรงพยาบาลเอกชน (ที่เดิม) - Syphilis antibody - Non-reaction - Anti-HIV (Rapid) - Negative (ถามเจ้าหน้าที่บอกว่าใช้น้ำยาที่ตรวจทั้ง antigen และ antibody ครับ) ครบ 86 วัน ผมได้ไปตรวจที่โรงพยาบาลเอกชน (ที่เดิม) - Syphilis antibody - Non-reaction - Anti-HIV (Rapid) - Negative (ถามเจ้าหน้าที่บอกว่าใช้น้ำยาที่ตรวจทั้ง antigen และ antibody ครับ) - HBs Ag (ไวรัสตับ B) - Negative - Anti-HCV - Negative ครบ 90 วัน ผมได้ไปตรวจที่โรงพยาบาลรัฐบาลประจำจังหวัด - Syphilis antibody - Negative - ไวรัสตับอักเสบ B - Negative - HIV (CMIA) - Non-reaction - Conclu.CMI - Anti HIV Negative โดยผลการตรวจแต่ละรอบเป็นตามนี้ครับ แต่ช่วงสัปดาห์ที่แล้วก่อนไปตรวจเลือดครั้งล่าสุด ผมพบว่าตัวเองมีหูดหงอนได่ขนาดกว้าง 0.5 cm ยาว 1.0 cm ตรงบริเวณรูทวารครับ เจอเพราะตอนอาบน้ำแล้วมือไปสัมผัสครับ โดยช่วงก่อนหน้านั้นประมาณ 1 สัปดาห์ผมมีต่อมน้ำเหลืองบวมโตที่ใต้รักแร้ข้างซ้าย 2 ก้อน มีอาการเคือง และปวด แต่หายไปเองภายใน 1-2 วันครับ ผมเลยกังวลใจเพราะหาข้อมูลในอินเตอร์เน็ตส่วนใหญ่คนที่เป็นหูดหงอนไก่ที่หวารหนักจะติดเชื้อ hiv ร่วมด้วย ผมเลยไม่สบายใจและกังวลว่าหรือว่าผลเลือดผมอาจจะตรวจช่วงที่เชื้อกำลังฟักตัวเลยยังไม่เจอหรือเปล่าครับ ผมควรไปตรวจยืนยันผลที่ 6 เดือนไหมครับ แต่พยาบาลบอกว่าผลของผมค่อนข้างชัวร์แล้วว่าไม่ติดเชื้อ hiv แน่นอนครับ แต่ผมก็ยังกังวลใจครับ แล้วจำเป็นเสมอไปไหมครับที่เพศสัมพันธ์แบบ ช-ช ไม่ป้องกันแล้วรับเชื้อ HPV (หูดหงอนไก่) จะต้องมีเชื้อ hiv ตามมาครับ
สวัสดีค่ะ หากหลังจากมีเพศสัมพันธ์มาได้ 90 วัน ได้ตรวจเลือดหาการติดเชื้อซิฟิลิส, ไวรัสตับอักเสบ B และ HIV แล้วผลไม่ได้พบการติดเชื้ออะไร ก็แสดงว่าไม่ได้มีการติดเชื้อเหล่านี้ค่ะ และไม่จำเปป็นต้องตรวจซ้ำอีก ส่วนไวรัสตับอักเสบชนิดซี หากได้ตรวจที่ 86 วันหลังจากมีเพศสัมพันธ์มา แล้วผลเป็น negative ก็ไม่จำเป็นต้องตรวจซ้ำเช่นกันค่ะสำหรับการที่หลังจากนั้น ตรวจพบว่ามีหูดหงอนไก่ที่ทวารหนัก ก็น่าจะติดมาจากการมีเพศสัมพันธ์ที่ผ่านมาได้ ซึ่งโดยปกติ ระยะฟักตัวของหูดหงอนไก่นั้น จะช้ากว่าการติดเชื้อชนิดต่างๆ อยู่แล้ว โดยอาจนานหลายเดือนถึงเป็นปีก็ได้ค่ะทั้งนี้ โรคหูดหงอนไก่ ไม่ได้ทำให้ระยะฟักตัวหรือการตรวจหาการติดเชื้อ HIV ยาวนานขึ้น ดังนั้น การที่ตรวจ HIV แล้วพบเชื้อ ก็แสดงว่าไม่ได้มีการติดเชื้อมาค่ะ และการที่ติดโรคหูดหงอนไก่มา ก็ไม่จำเป็นว่าจะต้องติด HIV ตามมาค่ะ เพราะอีกฝ่ายอาจไม่ได้มีเชื้อ HIV ค่ะ